ทำให้ประจำเดือนขาดไหมคะ
สวัสดีค่ะยาMethimazole เป็นยาที่ใช้ในการรักษาภาวะไทรอยด์เป็นพิษ ทำงานโดยยับยั้งการผลิตฮอร์โมนไทรอยด์ในร่างกาย รวมถึงใช้ในผู้ป่วยก่อนการผ่าตัดต่อมไทรอยด์ หรือใช้รักษาร่วมกับผู้ที่ทำการรักษาด้วยการกลืนแร่ไอโอดีนยาตัวนี้อาจมีผลข้างเคียงที่พบได้บ่อยเช่น ปวดศีรษะ คลื่นไส้ อาเจียน ปวดกล้ามเนื้อ ผลข้างเคียงที่อาจพบได้บ้างแต่น้อยเช่น เจ็บหน้าอก หายใจลำบาก ขาบวม ชา น้ำหนักลดอย่างไม่ทราบสาเหตุ ดีซ่าน โดยมีอาการผิวหรือตาเหลือง ผื่นแดงคันที่ผิวหนังอย่างรุนแรง หรือผิวแห้งแตก จำนวนเม็ดเลือดขาวลดลงชั่วคราว หรือมีเลือดออกง่ายผิดปกติได้ยาตัวนี้ไม่ค่อยจะมีผลต่อประจำเดือน แต่การที่ประจำเดือนมาไม่ปกติ อาจจะเกี่ยวกับโรคไทรอยด์เองที่ยังควบคุมได้ไม่ดี แนะนำการแจ้งแพทย์ที่ดูแลให้ทราบ เพื่อตรวจวัดค่าไทรอยด์ในเลือด และถ้าค่าไทรอยด์ควบคุมได้ดีแล้ว อาจจะต้องสาเหตุที่ทำให้ประจำเดือนมาไม่ปกติเช่น ความผิดปกติของมดลูกหรือรังไข่ หรือมีการตั้งครรภ์ต่อไป